Ο **Παναθλητικός Αναμορφωτικός Όμιλος Νέων Επιβατών** γνωστός ως **Π.Α.Ο. Νέων Επιβατών** και ως **ΠΑΟΝΕ** είναι ποδοσφαιρικός σύλλογος με έδρα τους Νέους Επιβάτες Θεσσαλονίκης. Επίσημο έτος ίδρυσης του συλλόγου είναι το 1928 και έχει χρώματα τα ασπρόμαυρα. Ανήκει στη δύναμη της Ε.Π.Σ. Μακεδονίας και αγωνίζεται στην Α1΄ Κατηγορία. Έχει παρουσία στα πρωταθλήματα της Γ΄ Εθνικής και Δ΄ Εθνικής.

Ιστορικό
--------

Παλαιότερη εκδοχή του εμβλήματος.
Ιδρύθηκε το 1928 στους Νέους Επιβάτες της Θεσσαλονίκης, γνωστοί και ως Μπαξέ Τσιφλίκι. Τόσο την ομάδα, όσο και τον οικισμό των Νέων Επιβατών, ίδρυσαν πρόσφυγες από τους Επιβάτες της Ανατολικής Θράκης. Από την ίδρυση του κυριάρχησε στα ποδοσφαιρικά πράγματα της ευρύτερης περιφέρειας και από τη δεκαετία του '50 ανέπτυξε και έντονη πολιτιστική δράση, πραγματοποιώντας διάφορες ιστορικές συνεστιάσεις, ανεβάσματα θεατρικών παραστάσεων και φιλοξενώντας διάφορους περιοδεύοντες θιάσους. Το 2018 εορτάστηκαν επίσημα τα 90 χρόνια ζωής του συλλόγου.

Το 1963 αναγνωρίστηκε επίσημα από την Ε.Π.Ο. με αριθμό μητρώου 1000 και εντάχθηκε στη δύναμη της Ε.Π.Σ. Μακεδονίας, ξεκινώντας την επίσημη ποδοσφαιρική του πορεία τη σεζόν 1963-64. Το 1972 ανήλθε για πρώτη φορά στην Α΄ Κατηγορία Ε.Π.Σ. Μακεδονίας και το 1983 κατέκτησε το πρωτάθλημα και την άνοδο στην Δ΄ Εθνική κατηγορία. Το 1989 πανηγύρισε την άνοδο στην Γ΄ Εθνική, όπου και θα παραμείνει για τρεις συνεχόμενες περιόδους. Αρχηγός της ομάδας ήταν ο Νικολαΐδης Γιάννης. Το 1989-90 κατετάγη 4ος με πρώτο σκόρερ τον Γιώργο Μπεχλιβάνη (10 τέρματα), τη σεζόν 1990-91 8ος και την επόμενη σεζόν θα υποβιβαστεί όντας 15ος. 

Το 2006 κατέκτησε το πρωτάθλημα του ομίλου του στην Δ΄ Εθνική και επανήλθε στην Γ΄ Εθνική μετά από πολυετή απουσία και παρέμεινε για 4 χρονιές. Τη σεζόν 2006-07 κατέλαβε τη 12η θέση με 38 βαθμούς. Την επόμενη χρονιά με προπονητή τον Γιάννη Μιχαλίτσο κατετάγη 3ος με 59 βαθμούς, ενώ την αγωνιστική περίοδο 2008-09 παρέμεινε στα υψηλά πατώματα της κατηγορίας τερματίζοντας στην 5η θέση. Τη σεζόν 2009-10 τερμάτισε στην 14η θέση με αποτέλεσμα να υποβιβαστεί στην Δ' Εθνική. Ακολούθησε δεύτερος συνεχόμενος υποβιβασμός την επόμενη σεζόν κι από το 2011-12 αγωνίζεται στο πρωτάθλημα της Ε.Π.Σ. Μακεδονίας. Το 2019 κατέκτησε την επάνοδο στην Α1 Κατηγορία, έπειτα από 4 χρόνια.

Παρουσία στα εθνικά πρωταθλήματα
--------------------------------

* **Γ΄ Εθνική κατηγορία**:
	+ 1989-90
	+ 1990-91
	+ 1991-92
	+ 2006-07
	+ 2007-08
	+ 2008-09
	+ 2009-10
* **Δ΄ Εθνική κατηγορία**:

|  |  |
| --- | --- |
| * 1983-84
* 1984-85
* 1985-86
* 1986-87
* 1987-88
 | * 1988-89
* 1992-93
* 1993-94
* 2005-06
* 2010-11
 |

Πρώην Ποδοσφαιριστές
--------------------

* Άγγελος Αναστασιάδης
* Εμπενίζερ Χάγκαν
* Μάρεκ Γκολεμπιέφσκι
* Δημήτρης Μπουγιουκλής
* Φέσσας (Χουρμούζιος) Μούζας
* Νικολαΐδης Γιάννης
* Ναλμπάντης Ιωάννης
* Βαλάντης Σπανίδης
* Στέφανος Μπορμπόκης
* Ευριπίδης Σαμώλης

Πρώην Προπονητές
----------------

* Γιάννης Μιχαλίτσος (2007-09)
* Εμπενίζερ Χάγκαν (2010)
* Δημήτρης Μπουγιουκλής (2011)
* Ναλμπάντης Ιωάννης(2020-2023)

Παραπομπές
----------

1. ↑  «ΑΜ ΕΠΟ συλλόγων των τριών αρχαιότερων Ενώσεων». Αρχειοθετήθηκε από το πρωτότυπο στις 6 Οκτωβρίου 2020. Ανακτήθηκε στις 19 Σεπτεμβρίου 2020.
2. ↑  «Γ'Εθνική 2006/07». Αρχειοθετήθηκε από το πρωτότυπο στις 29 Δεκεμβρίου 2007. Ανακτήθηκε στις 29 Δεκεμβρίου 2007.
3. ↑  «Γ' Εθνική 2007/08». Αρχειοθετήθηκε από το πρωτότυπο στις 5 Οκτωβρίου 2008. Ανακτήθηκε στις 5 Οκτωβρίου 2008.

Εξωτερικοί σύνδεσμοι
--------------------

* Επίσημο ιστολόγιο του συλλόγου

|  |  |
| --- | --- |
| 

|  |
| --- |
| * Πύλη:Ποδόσφαιρο
 |

 |